কেরিয়ারের প্রথম থেকেই ইচ্ছে পরিচালক হওয়ার। কিন্তু অভিনতা জয়জিৎ জানতেন এত সহজ নয়, তাই অনেকটা ধামাচাপাই ছিল ইচ্ছেটা।
এদিন তিনি জানালেন, ‘‘তবে বন্ধুদের সঙ্গে আড্ডা দিতে দিতে নানা ধরনের গল্প আলোচনা হত, এমনি এক আড্ডায় একবার হঠাৎ করেই বন্ধুরা বলল- একটা ছবি করলে ভলো হয়, নিজেরাই না হয় প্রযোজনা করব। ব্যস যেই কথা সেই কাজ ।নাম ঠিক না হলেও শুরু হল প্ল্যানিং’’।

এই বিষয়ে অন্যান্য খবর

টলি পাড়ার কর্মবিরতি নিয়ে মুখ খুললেন জয়জিৎ
সরতে হয়েছিল কলকাতা থেকে! ফিরে এলেন নিজের নতুন ছবি নিয়ে


স্বল্প দৈর্ঘ্যের এই ছবির শুটিং শুরু হবে খুব শীঘ্রই। ছবির বিষয় প্রথাগত নয়। মুখ্য চরিত্রে অভিনয় করছেন রিদ্ধিমা চক্রবর্তী ও সাহেব ভট্টাচার্য্য। প্রাথমিক ভাবে মনে হতে পারে ছবিটি ভালোবসার। কিন্তু ছবির মোড় ঘুরবে কিছুটা এগিয়ে।
গল্প বলতে নারাজ পরিচালক। তবে জানালেন ‘‘পথ চলার সময়ে আমরা অনেকেই এমন ঘটনার সম্মুখীন হই। কখনও মনে দাগ কাটে, কখনও উপেক্ষা করে থাকি। তবে এই বিষয় নিয়ে আগে ছবি হয়নি, নতুন এই ভাবনা নিয়ে মূলত এই ছবি বিভিন্ন আন্তর্জাতিক চলচ্চিত্র উৎসবের কথা মাথায় রেখেই করা হচ্ছে’’।